### Beslutninger:

Tilbagesendes Magistratsafdelingen for Teknik og Miljø med bemærkning, at byrådet i sit møde den 11. maj 2022 har vedtaget Magistratens foranstående indstilling af 2. maj 2022.

Nye Borgerliges byrådsgruppe tog forbehold for indstillingen.

Dansk Folkepartis byrådsgruppe tog forbehold for nedrivningen af den bevaringsværdige bygning.

###

Offentlig fremlæggelse af forslag til Lokalplan nr. 1169, Seniorfællesskab, [adresse] 75-79, 8260 Højbjerg.

### Resume

En privat projektudvikler har ansøgt om tilladelse til at opføre et seniorfællesskab, beliggende [adresse] 75-79 ved [adresse]. Området på ca. 1900 m2 er beliggende i centerområde, i byzone og omfatter i alt 29 boliger samt et fælleshus. Projektet lukker et hul i bebyggelsen langs [adresse], der i dag fremstår med to ældre og delvist nedslidte villaer samt et spraytan-center.

Bebyggelsen opføres i 3 etager langs [adresse] og fælleshuset opføres i 2 etager med tagterrasse.

Opholdsarealerne etableres på gårdsiden af bebyggelsen ved udnyttelse af det relativt kuperede terræn med plateauer og terrasser. Ud mod [adresse] etableres en relativ bred, grøn kantzone til rekreativ benyttelse, som samtidig skaber den fornødne afstand til boligerne.

Vejadgangen til området sker via en portåbning fra [adresse], som fører ind til en p-plads med 16 p-pladser. Ved projektet forbedres de nuværende oversigts-og udkørselsforhold til [adresse].

Lokalplanen overholder kommuneplanens mål, men ikke de konkrete rammer. Derfor ledsages den af et kommuneplantillæg, der giver mulighed for en bebyggelsesprocent på 105%.

Til sammenligning er bebyggelsesprocenten for naboejendommen [adresse] 71-73 på 110%.

Forslag til lokalplan og kommuneplantillæg har ikke været udlagt i foroffentlighed, idet anvendelsen er i overensstemmelse med kommuneplanens anvendelsesbestemmelser.

Lokalplanen og kommuneplantillægget er vurderet til at kunne håndteres som en B-proces i henhold til administrationsgrundlag for lokalplaner, godkendt af Aarhus Byråd den 9. juni 2021.

### Beslutningspunkter

Det indstilles, at

1) forslag til Lokalplan nr. 1169 godkendes til offentlig fremlæggelse.

2) forslag til Tillæg nr. 117 til Kommuneplan 2017 godkendes til offentlig fremlæggelse.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 02-05-2022

Stefan Andresen: 4

Fremsendes til [adresse] med bemærkning, at Magistraten i mødet den 2. maj 2022 anbefaler, at byrådet tiltræder Magistratsafdelingen for Teknik og Miljøs indstilling af 20. april 2022.

Rådmand Tage Knudsen, Mark Jensen og Gustav Lauritsen tog forbehold.